2000/187/EY: Komission päätös, tehty 17 päivänä helmikuuta 2000, tarttuvan vertamuodostavan kudoksen kuolion ja virusperäisen verenvuotoseptikemian osalta hyväksyttyjen Espanjan alueiden luettelosta tehdyn päätöksen 98/361/EY muuttamisesta (tiedoksiannettu numerolla K(2000) 373) (ETA:n kannalta merkityksellinen teksti)



Virallinen lehti nro L 059 , 04/03/2000 s. 0014 - 0016



KOMISSION PÄÄTÖS, tehty 17 päivänä helmikuuta 2000, tarttuvan vertamuodostavan kudoksen kuolion ja virusperäisen verenvuotoseptikemian osalta hyväksyttyjen Espanjan alueiden luettelosta tehdyn päätöksen 98/361/EY muuttamisesta (tiedoksiannettu numerolla K(2000) 373) (ETA:n kannalta merkityksellinen teksti) (2000/187/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY(1), sellaisena kuin se on viimeksi muutettuna direktiivillä 98/45/EY(2), ja erityisesti se 5 artiklan 2 kohdan, sekä katsoo seuraavaa: (1) Jäsenvaltiot voivat saada yhdelle tai useammalle manner- tai rannikkoalueelle tarttuvasta vertamuodostavan kudoksen kuoliosta (IHN) ja virusperäisestä verenvuotoseptikemiasta (VHS) vapaan hyväksytyn alueen aseman. (2) Eräille Espanjan vesistöjen valuma-alueille ja Espanjan rannikkoalueille annetaan komission päätöksessä 98/361/EY(3), sellaisena kuin se on viimeksi muutettuna päätöksellä 1999/513/EY(4), IHN:n ja VHS:n osalta hyväksytyn manneralueen ja rannikkoalueen asema. (3) Espanja on toimittanut komissiolle perustelunsa IHN:n ja VHS:n osalta hyväksytyn alueen aseman myöntämiseksi tietyille Kastilia ja Leónin itsehallintoalueella sijaitseville valuma-alueille tai niiden osille, sekä säännökset, jotka takaavat hyväksynnän säilyttämistä koskevien sääntöjen noudattamisen. (4) Näiden tietojen perusteella kyseisille valuma-alueille voidaan myöntää tällainen asema. (5) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 98/361/EY liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 17 päivänä helmikuuta 2000. Komission puolesta David BYRNE Komission jäsen (1) EYVL L 46, 19.2.1991, s. 1. (2) EYVL L 189, 3.7.1998, s. 12. (3) EYVL L 163, 6.6.1998, s. 46. (4) EYVL L 195, 28.7.1999, s. 39. LIITE A LUETTELO IHN:N JA VHS:N OSALTA HYVÄKSYTYISTÄ ALUEISTA ESPANJASSA I ALUE: ASTURIAN ITSEHALLINTOALUE 1. Manneralueet Kaikki Asturian valuma-alueet Eo-jokea lukuun ottamatta. 2. Rannikkoalueet Koko Asturian rannikko. II ALUE: GALICIA 1. Manneralueet Galician valuma-alueet: - mukaan luettuina Eo-joen valuma-alue, Sil-joen valuma-alue Leónin maakunnassa sijaitsevasta lähteestä alkaen, Miño-joen valuma-alue lähteestä Frierin patoon asti ja Limia-joen valuma-alue lähteestä Das Conchasin patoon asti, - pois lukien Tamega-joen valuma-alue. 2. Rannikkoalueet Galician rannikko-alue Eo-joen suulta (Isla-Pancha) ría de Vigon Cabo Sillieroon asti. Rannikkoalue Cabo Sillierosta Punta Picosiin (Miño-joen suulle) katsotaan puskurivyöhykkeeksi. III ALUE: ARAGONIAN ITSEHALLINTOALUE Manneralueet - Aragon-joki lähteestään Navarron kunnassa sijaitsevaan Caparroson patoon asti, - Gállego-joki lähteestään Ardisan patoon asti, - Sotón-joki lähteestään Sotoneran patoon asti, - Isuela-joki lähteestään Arguisin patoon asti, - Flumen-joki lähteestään Santa María de Belsuen patoon asti, - Guatizalema-joki lähteestään Vadiellon patoon asti, - Cinca-joki lähteestään Gradon patoon asti, - Esera-joki lähteestään Barasonan patoon asti, - Noguera-Ribagorzana-joki lähteestään Santa Anan patoon asti, - Huecha-joki lähteestään Alcalá de Moncayon patoon asti, - Jalón-joki lähteestään Alagónin patoon asti, - Huerva-joki lähteestään Mezalochan patoon asti, - Aguasvivas-joki lähteestään Monevan patoon asti, - Martín-joki lähteestään Cueva Foradadan patoon asti, - Escuriza-joki lähteestään Escurizan patoon asti, - Guadalope-joki lähteestään Caspen patoon asti, - Matarraña-joki lähteestään Aguas de Penan patoon asti, - Pena-joki lähteestään Penan patoon asti, - Guadalaviar-Turia-joki lähteestään Valencian maakunnassa sijaitsevaan Generalísimon patoon asti, - Mijares-joki lähteestään Castellónin maakunnassa sijaitsevaan Arenósin patoon asti, Muut Comudidad de Aragónin vesistöt ja mainitun kunnan halki virtaava Ebro-joki katsotaan puskurivyöhykkeeksi. IV ALUE: NAVARRAN ITSEHALLINTOALUE Manneralueet: - Bidasoa-joki lähteestään joen suulle asti, - Leizarán-joki lähteestään Leizarán (Muga) patoon asti, - Arakil-Arga-joki lähteestään Falcesin patoon asti, - Ega-joki lähteestään Allon patoon asti, - Aragón-joki Huescan maakunnassa sijaitsevasta lähteestään Navarran kunnassa sijaitsevaan Caparroson patoon asti. Muut Comunidad de Navarran vesistöt ja mainitun kunnan halki virtaava Ebro-joki katsotaan puskurivyöhykkeeksi. V ALUE: KASTILIA JA LEÓNIN ITSEHALLINTOALUE Manneralueet - Duero-joki lähteestään Aldeávilan patoon asti, - Ebro-joki lähteestään Cantabrian alueella Sobrónin patoon asti, - Queiles-joki lähteestään los Fayosin patoon asti,, - Tiétar-joki lähteestään Rosariton patoon asti, - Alberche-joki lähteestään Burguillon patoon asti, Muut Kastilia ja Leónin vesistöt katsotaan puskurialueiksi. B LUETTELO IHN:N JA VHS:N OSALTA HYVÄKSYTYISTÄ KALANVILJELYTILOISTA ESPANJASSA ALUE: ARAGONIAN ITSEHALLINTOALUE - Alcalá de Ebrossa, Zaragozan maakunnasa (Aragón) sijaitseva Truchas del Prado.